31/07/2014 | Administración LocalMunicipal
Oza-Cesuras
Aprobación definitiva da Ordenanza fiscal reguladora da taxa pola prestación de servizos de limpeza de pozos negros, fosas sépticas, solares e servizos similares

ANUNCIO Aprobación definitiva da Ordenanza fiscal reguladora da taxa pola prestación de servizos de limpeza de pozos negros, fosas sépticas, solares e servizos similares. Transcorrido o prazo de información pública sen que se presentaran reclamacións ao expediente instruido para aprobar a Ordenanza fiscal reguladora da taxa pola prestación de servizos de limpeza de pozos negros, fosas sépticas, solares e servizos similares queda automáticamente elevado a definitivo o acordo provisional da Comisión Xestora de Oza-Cesuras do 22 de maio de 2014, así como a Ordenanza fiscal reguladora da taxa, cuxo texto íntegro faise público en cumprimento do artigo 17.4 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. ORDENANZA FISCAL REGULADORA DA TAXA POLA PRESTACIÓN DE SERVIZOS DE LIMPEZA DE POZOS NEGROS, FOSAS SÉPTICAS, SOLARES E SERVIZOS SIMILARES. ARTIGO 1.–FEITO IMPOÑIBLE. Constituirán feitos impoñibles das taxas reguladas nesta ordenanza os seguintes servizos: a) Limpeza de solares, locais e rúas particulares en situacións de emerxencia ou execución subsidiaria das ordes de execución. b) Limpeza de acometidas, canos e desaugadoiros. c) Limpeza de pozos negros e fosas sépticas. ARTIGO 2.–OBRIGADOS O PAGAMENTO. Son suxeitos pasivos, obrigados o pagamento destas taxas quenes resulten beneficiados pola súa prestación. ARTIGO 3.–EXENCIÓNS E BONIFICACIÓNS. Non se admitirán outras exencións e bonificacións nestas taxas que as establecidas en normas de rango legal ou en tratados internacionais. ARTIGO 4.–COTAS. As tarifas serán as seguintes: 1. Limpeza de solares, locais e rúas particulares. – Pola primeira hora ou fracción, 80 €. – Por cada cada hora ou fracción adicional, 35 €. 2. Limpeza de acometidas, canos e desaugadoiros. – Por cada media hora ou fracción, 35 €. 3. Baleirado de pozos negros e fosas sépticas. – Básico: cota anual por un máximo de 6 recollidas no ano, 48 €. – Cada recollida solta ou adicional ás anteriores, 20 €. ARTIGO 5.–DEVENGO E INGRESO.1. As taxas reguladas nesta ordenanza devengaranse no momento da solicitude dos servizos.2. Os solicitantes dos servizos sinalados nos apartados a) b) e c) do artigo primeiro deberán realizar no momento da solicitude autoliquidación e ingreso das taxas correspondentes polos importes mínimos sinalados nas tarifas do artigo anterior. A Administración de Tributos practicará liquidación complementaria se procedese. ARTIGO 6.–INFRACCIÓNS E SANCIÓNS. Nas infraccións tributarias desta ordenanza a súa cualificación, así como as sancións correspondentes estarase ó disposto na Lei xeral tributaria, e normativa concordante de aplicación. DISPOSICIÓNS FINAIS 1.ª. No que non esté previsto na presente ordenanza fiscal será de aplicación a Lei xeral tributaria e normativa concordante de aplicación.2.ª. A presente ordenanza entrará en vigor o día seguinte da súa publicación no Boletín Oficial da Provincia, permanecendo vixente en tanto non se acorde a súa modificación ou derrogación. Contra o presente acordo, conforme ao artigo 19 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, poderase interpoñer polos interesados recurso contencioso-administrativo, no prazo de dous meses contados a partir do día seguinte ao da publicación deste anuncio no Boletín Oficial da Provincia, ante o Tribunal Superior de Xustiza de Galicia. Oza-Cesuras, 21 de xullo de 2014 O presidente da Comisión Xestora Jovita Maria Arrachea Gomez Serranillos